27/10/2015 | Administración LocalMunicipal
Cee
Bases do VII concurso de carteis contra a violencia de xénero 2015

ANUNCIO Mediante resolución da Alcaldía, de data 15 de outubro de 2015, aprobáronse as bases do sétimo concurso de carteis contra a violencia de xénero, do Concello de Cee, co fin de promover unha campaña de sensibilización da cidadanía contra a violencia de xénero e conmemorar o Día Internacional da Non Violencia contra as Mulleres (25 de novembro). A seguir publícase o contido íntegro das bases referidas para o coñecemento das persoas interesadas e para os efectos de participación no concurso: BASES DO SÉTIMO CONCURSO DE CARTEIS CONTRA A VIOLENCIA DE XÉNERO 2015 PRIMEIRA.–O obxecto do concurso é a creación dun cartel que forme parte da campaña de sensibilización contra a violencia de xénero do Centro de Información a Muller do Concello de Cee. SEGUNDA.–Poderán concursar todas as persoas que o desexen maiores de 14 anos, coa salvedade de que se o participante é menor de idade deberá presentar debidamente cuberto o anexo I a hora de presentar no Rexistro o Cartel. TERCEIRA.–Calquera técnica é válida para a realización do cartel, condicionada a que se presente en cartulina de dimensión mínima de 40 cm de largo e 30 cm de ancho, en soporte ríxido para evitar desperfectos ou en portadocumentos. CUARTA.–Cada cartel deberá incluír un lema relativo á non violencia ou indicativo do día 25 de novembro (Día Internacional da Non Violencia contra as Mulleres). O lema poderá estar escrito en galego ou en castelán, que poderá ser traducido para a súa reproducción. QUINTA.–Os traballos deberán ir acompañados dun sobre pechado no que figure o lema do cartel, e que conteña os seguintes datos: – Datos persoais: nome, apelidos, enderezo e n.º de teléfono de contacto, e-mail. – Fotopia do DNI, NIE ou pasaporte. – O anexo I, sempre que o concursante sexa menor de idade. SEXTA.–Os traballos deberán entregarse no Rexistro Xeral da Corporación do Concello de Cee, sito en Rúa de Domingo de Andrade s/n, en horario de 9:30 a 13:30 horas, ou ben en calquera das formas que indica a LPCPAC. SÉTIMA.–O prazo de admisión das obras comenzará o día seguinte as publicacións que se detallan a continuación e rematará o 20 de novembro. As bases publicaranse no BOP, taboeiro de anuncios do Concello, no taboeiro de anuncios do CIM e na páxina web do propio concello. OITAVA.–As obras poderánse presentar ata o día 20 de novembro de 2015 no Rexistro Xeral do Concello en horario de oficinas: 9.30 a 13.30 horas, ou enviar por correo ordinario facendo constar: “PARA O VII CONCURSO DE CARTEIS CONTRA A VIOLENCIA DE XÉNERO 2015” Concello de Cee Rúa Domingo Antonio de Andrade, s/n 15270 Cee A Coruña Tamén poderán presentarse por correo ou calquera outra forma de envio, dentro do mesmo prazo, sempre que a persoa interesada da obra envíe antes das 13.30 horas do 20 de novembro de 2015 por fax ó Concello de Cee (981 746 757), notificación de que envía a obra, de acordó coa claúsula quinta. NOVENA.–O xurado estará formado por: presidente, concelleira de Presidencia, Benestar Social, Igualdade e Persoal, vogais, directora/psicóloga do CIM, técnico de cultura e como secretario o axente de desenvolvemento local do Concello ou persoas en quen deleguen. O xurado fará pública a súa decisión e entregará os premios nun acto convocado a tal fin. O xurado poderá declarar desertos algún ou todos os premios. O fallo será dado a coñecer a través dos medios de difusión e comunicado ás persoas gañadoras una vez fallados. DÉCIMA.–Os premios faranse con cargo á partida presupostaria de premios, becas e pensións de estudios 231/48100. DÉCIMA PRIMEIRA.–Establécense os seguintes premios: ● 1.ª categoría para maiores de 18 anos.–Premio: 100 €. ● 2.ª categoría para o alumnado de 2.º, 3.º e 4.º da ESO e 1.º e 2.º de Bacherelato.–Premio: 100 €. ● 3.ª categoría para o alumnado 4.º, 5.º, 6.º de primaria e 1.º da ESO.–Premio: 80 €. O premio da 3.ª categoría será un vale para material didáctico, libros, mochila……… a canxear en calquera das librerías do Concello. Para recibir o premio as nenas e nenos menores de idade, estarán acompañados pola nai/pai ou titor legal. DÉCIMA SEGUNDA.–O xurado terá en conta para a adxudicación dos premios, os seguintes criterios: ● 1.º) A orixinalidade na composición: 5 puntos. ● 2.º) A calidade do traballo: 5 puntos. ● 3.º) A mensaxe para fomentar a Igualdade entre mulleres e homes: 5 puntos. DECIMA TERCEIRA.–Os traballos que concursen deberán ser inéditos e non presentados en anteriores concursos. So se poderá presentar una obra por persoa. DECIMA CUARTA.–Os orixinais quedarán en poder do Concello, que se reserva os dereitos de explotación do traballo, producción, distribución, exposición, transformación, ou calquera outro tratamento posterior, sempre sen ánimo de lucro. DÉCIMA QUINTA.–As persoas participantes serán as únicas responsables dos contidos dos seus traballos en canto a esixencias legais de dereitos de autoría ou plaxios, segundo as leis vixentes. Cada participante, polo mero feito de participar, acepta estas bases. Calquera outra circunstancia non prevista nas mesmas, será resolta polo xurado. Máis información en: Concello de Cee Centro Información ás Mulleres Rúa Domingo de Antonio de Andrade, s/n 15270 Cee Teléfono 981745100 – 607026795 Email: cim@concellocee. es En Cee, o 19 de outubro de 2015 O alcalde Asdo.: Ramón Vigo Sambade ANEXO I Don/dona ……………………………………………………………………………….…………….…………………………, con DNI ……………………………………., como pai/nai ou titor/a da …………………………………………………………………………………………… alumna/o ………………………………………………………….……………………… do centro ……………………………………………. TELÉFONO: AUTORIZA á persoa menor de idade a presentar no rexistro do Concello de Cee un cartel contra a violencia de xénero para a súa participación no VI CONCURSO DE CARTEIS CONTRA A VIOLENCIA DE XÉNERO 2015, así como a recollida do premio de resultar gañador. En Cee, a ……. de …………. de 2015. Asdo.: a nai/pai ou titora/or